willeme van bolloe janne vissenaecx en huen medeplegen
de hofstat met huen toebehoirten die arnt wilen van
kiecxain toetebehoen plach gelegen te werchte ter plaetsen
geheten tremeloe tusschen de strate aldair op deen zijde peten
kennens en henricke van bolloe voirs opde ii ande sijden opden
comer en last dair van voir uutgaende Item sullen den selve
ptien volgen eenen ryns guld erflic die de vors wilen
arnt van kyexhain hadde opde goede gielis van ghestele
van mechelen desgelix seven entwintich lb pan borsghelts
oic erfchijs die de selve wilen arnt hadde op zekere goede
henrix van bolloe en katlijnen lamps Bij also dat de selve
willem van bolloe en jan vissenaecx met huen medeplegen
den vors henricke kyps en zijnen medeplegen vand vors
ryns guld en xxvii lb betalen sullen de ii deele in
principalen peningen na lant coep also de seggen dat
taxeren sullen te weten voir elcken peninc xviii pening
en dat tusschen dit en paesschen naestcomen Item
dat den vors heenr kyp auth bollens hem vander heer
grecht en huen medeplegen volgen zullen vanden goed
vand vors wilen arnde van kyecxhain ter and sijden volgen
sullen vanden goeden vand vors wilen ande van knrecxhan
gebleven de goede hier na bescreven Te weten een
eeusel geheeten vernoyen eeusel alsoet gelegen is te
werchte op tremeloe tusschen peten kennens en janne
hasart vors Item een eeusel geheten trixeensel gelege
tusschen phs vanden heetvelde en de hofstat vors oic
opden comer en last dair van voir uutgaen Ende
oft enige goede meer bevonden wordd dair inne dat
deen oft dande ptie gericht wae tegen janne hazart
en sijnen medeplegen dat den vors ptien dat volgen
sal Te weten den vors van bolloe met zijnen mede
plegen tderdele en den vors henr kyps en zijnen
mederlegen dander tweedeele En oft den comer
uut den voirs goeden gaende int geheele meer gedroech
dan drie stuvers tsjars dat den vors van bolloe dair
af sullen dragen tderdel en de vors henric kyp met
sijnen medeplegen de tweedeele Item vanden twee
peters eens die beide de vors ptien sculdich zijn te doen
Ite